Ford holder brandudsalg på Mustang Mach-e

Ford har indledt en kampagne der sandsynligvis er sat i værk for at tømme garagen for Mustang Mach-e, inden Ford Explorer og Fod Capri dukker op. I hvert fald er der barberer voldsomt af priserne på lagermodellerne. Der kan spares mellem 40.000 og 62.500 kroner alt efter hvilken variant, man vælger.

Alle modellerne er i øvrigt som udgangspunkt udstyret med BlueCruise-teknologien, der gør det muligt – lovligt – at køre uden hænderne på rattet både herhjemme og i 14 europæiske lande.

I den populære baghjulstrukne Mustang Mach-e med udvidet rækkevidde med op til 600 kilometer rækkevidde til 394.990 kroner får du fx 15,5” touchskærm, adaptiv fartpilot, 19-tommer alufælge, LED-forlygter med automatisk blændfrit fjernlys, trådløs oplader, opvarmet rat og forsæder, nøglefri adgang/start, kunstlæder sæder og meget mere.

Mustang Mach-e | Motor | Rækkevidde | Førpris | Kampagnepris | Besparelse
RWD Standard Rækkevidde | 198 kW/269hk | 470 km | 399.990 kr. | 359.990 kr. | 40.000 kr.
Premium RWD Udvidet rækkevidde | 216kW/294hk | 600 km | 450.490 kr. | 394.990 kr. | 55.500 kr.
Premium AWD Standard Rækkevidde | 232kW/315hk | 428 km | 440.050 kr. | 389.990 kr. | 50.000 kr.
Premium AWD Udvidet Rækkevidde | 258kW/351hk | 550 km | 487.530 kr. | 424.990 kr. | 62.500 kr.
GT AWD Udvidet Rækkevidde | 358kW/487hk | 490 km | 549.990 kr. | 499.990 kr. | 50.000 kr.

Priserne gælder på lagerbiler.

I den firhjulstrukne variant til 424.990 kroner er der skruet op for udstyret, så du derudover også får B&O Premium audiosystem med 10 højtalere og håndfri el-bagklap. På denne variant sparer du op til 62.500 kroner.

Ifølge Ford Danmark gælder kampagnepriserne til og med den 30. september eller så længe lager haves. Bilerne kan bestilles på Fords hjemmeside.

Se vores anmeldelse af Ford Mustang Mach-e.

Fords seneste elbil, Explorer, der er bygget på Volkswagens MEB-platform, er forsinket, men på vej. I weekenden (den 7 og 8 september) er der mulighed for at prøvekøre den hos lokale Ford-forhandlere.

Ford holder brandudsalg på Mustang Mach-e